Gábor Vona

Gábor Vona (s. Gábor Zázrivecz, 20. elokuuta 1978, Gyöngyös) on unkarilainen poliitikko ja äärioikeistolaisen Jobbik-puolueen puheenjohtaja sekä puolisotilaallisen Magyar Gárda -järjestön perustaja.

Vona opiskeli historiaa ja psykologiaa Budapestin yliopistossa sekä toimi opettajana vähän aikaa. Hän oli mukana Jobbikin perustamiskokouksessa 2003 jossa Vona valittiin puolueen varapuheenjohtajaksi ja vuonna 2006 puheenjohtajaksi. Seuraavana vuonna Vona perusti Jobbikin "taisteluosaston" Magyar Gárdan, joka on saanut arvostelua joukkojen pukeuduttua 40-luvun Unkarissa vaikuttaneen Nuoliristi-puolueen väreihin. Järjestöä on myös syytetty vähemmistöjen kuten romanien ja homoseksuaalien vainosta.

Vona on puheenjohtajana onnistunut johdattamaan Jobbikin vaalivoittoihin niin vuoden 2009 europarlamenttivaaleissa kuin seuraavan vuoden parlamenttivaaleissa. Europarlamenttivaalien jälkeen Vona ajoi eurooppalaisten äärioikeistopuolueiden yhteistä ryhmittymää.

Lähteet

Aiheesta muualla 

Puolueiden puheenjohtajat
Unkarilaiset poliitikot
Vuonna 1978 syntyneet
Vona, Gábor